《潇潇雨》
清代·李慈铭

疏衾扶薄病，问宵来、何事做凄清。恁帘前点滴，庭槐砌竹，絮尽更更。

带入还家短梦，枕畔尚分明。争傍羁人耳，分外多情。

为想乡居此际，纵闲穿屋漏，也得同听。更银河络角，凉讯到瑶京。

几时山橹归。筑就瓜区，临水结柴荆。西窗烛砌柈菱芡，领略秋声。

作者简介：李慈铭(1830～1894）晚清官员，著名文史学家。初名模，字式侯，后改今名，字爱伯，号莼客，室名越缦堂，晚年自署越缦老人。会稽（今浙江绍兴）西郭霞川村人。光绪六年进士，官至山西道监察御史。数上封事，不避权要。日记三十余年不断，读书心得无不收录。学识渊博，承乾嘉汉学之余绪，治经学、史学，蔚然可观，被称为“旧文学的殿军”。